Komisjoni määrus (EÜ) nr 728/2004,

15. aprill 2004,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 kaupade koondnomenklatuuri ja ühise tollitariifistiku kohta, [1] eriti selle artikli 9 lõike 1 punkti a,

ning arvestades järgmist:

(1) Et tagada määrusele (EMÜ) nr 2658/87 lisatud kaupade koondnomenklatuuri ühtne kohaldamine, on vaja vastu võtta meetmed käesoleva määruse lisas osutatud kaupade klassifitseerimiseks.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.

(3) Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodide alla.

(4) On asjakohane sätestada, et järgides ühenduses kehtivaid meetmeid, mis on seotud tekstiiltoodete kahekordse kontrollimise süsteemide ning ühenduse eelneva ja tagasiulatuva kontrolliga nimetatud toodete ühendusse importimisel, võib siduva tariifiinformatsiooni saaja vastavalt määruse (EMÜ) nr 2913/92, millega kehtestatakse ühenduse tolliseadustik, [2] artikli 12 lõike 6 sätetele veel 60 päeva jooksul tugineda liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele.

(5) Käesolevas määruses ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud tooted liigitatakse koondnomenklatuuri raames 2. veerus näidatud CN-koodi alla.

Artikkel 2

Järgides ühenduses kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib siduva tariifiinformatsiooni saaja vastavalt määruse (EMÜ) nr 2913/92 artikli 12 lõike 6 sätetele veel 60 päeva jooksul tugineda liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. aprill 2004

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 2344/2003 (ELT L 346, 31.12.2003, lk 38).

[2] EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.

--------------------------------------------------

LISA

Kirjeldus | Klassifikatsioon CN-kood | Põhjused |

(1) | (2) | (3) |

Kahest rõivast koosnev jaemüügiks mõeldud komplekt, mis koosneb järgmisest: | | Klassifikatsiooni määravad koondnomenklatuuri tõlgendamise üldreeglid 1 ja 6, paragrahvi XI märkus 13, peatüki 62 märkused 3b ja 8 ning CN-koodide ,6204, .620463, 62046318, 6206, ja 62064000 sõnastus. Klassifitseerimine ühetaoliseks komplektiks ei ole peatüki 62 märkuse 3b järgi võimalik, sest kõnealused rõivad ei ole valmistatud samasugusest kangast. Klassifitseerimine pidžaamaks ei ole võimalik, sest kõnealused rõivad ei ole oma objektiivsete omaduste tõttu üksnes ega põhiliselt öörõivad. |

A)läikivast ühevärvilisest tekstiilmaterjalist (100 % polüester) kitsa madala püstkraega rõivas, väljalõikega esiosas, mis ulatub kaeluse keskosast vasaku kaenla alla ja on kinnitatud parema hõlmaga vasaku peal nööpide ja aasade abil. Suured nööbid on valmistatud valtsitud paelast ja on kinnitatud varrukaotstele, esiosale ja alaäärele. Rõiva alaäär ja varrukaotsad on kaarjad ning nende külgedel on avad. Rõivas on sirge lõikega ja katab keha ülaosa kuni puusadeni. Riideeseme esiosal on tikand.(pluus)(Vt foto nr 632 A) | 62064000 |

B)Vabalt langev kerge rõivas, mis on valmistatud läikivast trükimustrilisest riidest (100 % polüester), mis on mõeldud keha alaosa katmiseks pihast kuni pahkluudeni, katab mõlemad jalad eraldi ja on sirge lõikega. Rõival on venivast materjalist kinnine värvel ja see on sääreotstes palistatud ühevärvilise kangaga. Sääreotsad on kaarjad ning nende külgedel on avad.(püksid)(Vt foto nr 632 B) | 62046318 |

+++++ TIFF +++++

+++++ TIFF +++++

--------------------------------------------------